Према УН-у,
милијарде људи и даље живи без адресе.
Економиста Ернандо де Сото је рекао:
„Без адресе
живите ван закона.
Као да и не постојите.“
Овде сам да бих вам испричао како мој тим и ја покушавамо то да променимо.
Ако одете на онлајн мапу и погледате у фавелу у Бразилу
или насеље у Јужној Африци,
видећете неколико улица, али пуно празног простора.
Али, ако се пребаците на сателитски приказ,
постоји хиљаде људи, домова и пословних објеката
у овом огромном немапираном простору без адреса.
У главном граду Гане, Акри,
постоје бројеви и слова нашкрабани на зидовима,
где су покренули системе адреса, али их нису спровели до краја.
Али, ова места без адреса,
имају огроман економски потенцијал.
Ево зашто ме је питање одређивања адреса заинтересовало.
Радио сам у музичкој индустрији 10 година,
а оно што можда не знате о свету музике
је да се свакодневно људи муче са адресама.
Од музичара који морају да пронађу место одржавања свирке
до продукцијских компанија које доносе опрему,
сви се некако увек изгубе.
Чак смо морали да додамо у наше распореде
особу коју смо звали када смо мислили да смо стигли,
али онда схватили да нисмо.
Имали смо прилично лоше дане,
на пример, у Италији, када је возач камиона истоварио опрему
на сат времена северно, уместо на сат јужно од Рима,
и за мрвицу гори дан
када ме је клавијатуриста позвао и рекао:
„Крисе, без панике, али можда смо управо имали тонску пробу
на погрешном венчању.“
(Смех)
Недуго након судбоносног догађаја у Риму
сам причао о томе са пријатељем који је математичар
и помислили смо да је то проблем поводом ког можемо да учинимо нешто.
Помислили смо да можемо да направимо нови систем,
али не треба да изгледа као стари.
Сложили смо се да су адресе лоше.
Знали смо да желимо нешто веома прецизно,
али координате ГПС-а, географска ширина и дужина,
биле су превише компликоване.
Зато смо поделили свет на квадрате са страницама дужине три метра.
Свет се дели на око 57 билиона квадрата са страницама дужине три метра
и открили смо да постоји довољно комбинација
три речи из речника
да се сваком том квадрату на свету да јединствено име
уз само три речи.
Искористили смо 40 000 речи,
па је то 40 000 на куб,
што је 64 билиона комбинација од три речи,
што је више него довољно
за нешто више од 57 билиона квадрата са страницама дужине три метра
уз нешто вишка.
Управо смо то и урадили.
Поделили смо свет на квадрате са страницама дужине три метра,
сваком смо дали јединствену идентификацију од три речи -
оно што смо називали адресом од три речи.
Тако, на пример, баш овде,
стојим на „сенфу.купонима.закачаљкама“,
(Смех)
али овде
стојим на адреси „уштинут.појединачно.приручник“.
Али, нисмо ово само урадили на енглеском.
Мислили смо да је најважније да људи могу да користе овај систем
на свом језику.
До сада смо направили систем на 14 језика,
укључујући француски, свахили и арапски,
а радимо на још језика, као што су коса, зулу и хинди.
Али, ова идеја може да учини много више
од самог довођења мојих музичара на свирке на време.
Ако би 75 процената земаља које имају проблеме са поузданим адресама
почеле да користе адресе од три речи,
постоји још много важнијих примена.
У Дурбану у Јужној Африци
НВО под називом „Пут ка здрављу“
поделила је 11 000 знакова са адресама од три речи
у својој заједници
да би труднице, када почну да се порађају,
могле да позову хитне службе
и тачно им кажу одакле да их покупе,
јер су, у супротном, колима хитне помоћи потребни сати да их пронађу.
У Монголији је Национална пошта усвојила овај систем
и сада испоручује пошиљке на многе кућне адресе
по први пут.
УН користи фотографије са геоознакама у подручјима погођеним катастрофама
да би могли да пошаљу помоћ на тачно место.
Чак га и „Доминове пице“ користе на Карибима
јер нису успевали да пронађу куће клијената,
а стварно желе да им однесу пицу док је још увек врела.
Ускоро ћете моћи да уђете у кола,
изговорите три речи
и аутомобил ће вас одвести на тачно место.
У Aфрици, континент је прескочио кућне телефоне
у корист мобилне телефоније,
прескочио традиционалне банке
и отишао директно на исплате преко мобилних телефона.
Веома смо поносни на то што су поштанске услуге три афричке државе -
Нигерије, Џибутија и Обале Слоноваче -
директно прихватиле адресе од три речи,
што значи да људи у овим земљама
данас имају веома једноставан начин да објасне где живе.
За мене је лоше одређивање адреса била иритирајућа фрустрација,
али за милијарде људи
представља огромну пословну неефикасност,
озбиљно отежава развој инфраструктуре
и може да кошта живота.
Имамо мисију да то променимо,
три по три речи.
Хвала вам.
(Аплауз)